Vyhodnotenie
pripomienkového konania  

Spôsob pripomienkového konania: 		Skrátený postup

Zoznam oslovených subjektov: 		 Dušan Čaplovič - podpredseda vlády SR pre vedomostnú spoločnosť, európske záležitosti, ľudské  
		 práva a menšiny
Robert Kaliňák  - podpredseda vlády SR  a minister vnútra
Ján Mikolaj - podpredseda vlády SR a minister školstva
Štefan Harabin – podpredseda vlády SR a minister spravodlivosti
Ministerstvo hospodárstva SR
Ministerstvo financií SR
Ministerstvo dopravy, pôšt a telekomunikácií SR
Ministerstvo pôdohospodárstva SR
Ministerstvo výstavby a regionálneho rozvoja SR
Ministerstvo vnútra SR
Ministerstvo obrany SR
Ministerstvo spravodlivosti SR
Ministerstvo zahraničných vecí SR
Ministerstvo práce, sociálnych vecí a rodiny SR
Ministerstvo životného prostredia SR
Ministerstvo školstva SR
Ministerstvo kultúry SR
Úrad vlády SR 
Úrad vlády SR – sekcia Inštitút pre aproximáciu práva
Národná banka Slovenska
Najvyšší kontrolný úrad Slovenskej republiky
Najvyšší súd Slovenskej republiky
Generálna prokuratúra Slovenskej republiky
Úrad pre dohľad nad zdravotnou starostlivosťou 
Konfederácia odborových zväzov SR
Republiková únia zamestnávateľov
Asociácia zamestnávateľských zväzov a združení SR
Asociácia fakultných nemocníc SR
Asociácia nemocníc Slovenska
Asociácia lekárnikov Slovenska
Asociácia stredných zdravotných škôl
Asociácia súkromných lekárov
Lekárske odborové združenie
Slovenský odborový zväz pracovníkov zdravotníctva a sociálnych služieb
Sekčná komora vysokoškolsky vzdelaných zdrav. pracovníkov
Sekčná komora medicínsko-technických pracovníkov
Slovenská lekárska spoločnosť
Slovenská lekárska komora
Slovenská komora zubných lekárov
Sekčná komora zubných technikov
Slovenská lekárnická komora
Slovenská komora sestier a pôrodných asistentiek
Slovenská komora iných zdravotníckych pracovníkov, asistentov, laborantov a technikov
Slovenská lekárska únia špecialistov
Združenie zdravotných poisťovní SR
Sociálna poisťovňa
Všeobecná zdravotná poisťovňa, a.s.
Spoločná zdravotná poisťovňa, a.s.
DÔVERA zdravotná poisťovňa, a.s. 
APOLLO zdravotná poisťovňa, a.s.
Európska zdravotná poisťovňa, a.s.
UNION zdravotná poisťovňa, a. s.
Bratislavský samosprávny kraj 
Trnavský samosprávny kraj 
Trenčiansky samosprávny kraj 
Nitriansky samosprávny kraj 
Žilinský samosprávny kraj 
Banskobystrický samosprávny kraj 
Prešovský samosprávny kraj 
Košický samosprávny kraj 
Kancelária ZZP SR

Počet oslovených subjektov:		61
Zaslali do stanoveného termínu:		29 
Zaslali po termíne:		-
Vôbec nezaslali: 		32
Subjekty, ktoré nemali pripomienky: 	10

Počet vznesených pripomienok:		50
Počet akceptovaných:		23 (z toho 4 čiastočne akceptované)
Počet neakceptovaných:		27 
Rozporové konanie:		nekonalo sa	
Počet odstránených pripomienok:		
Počet neodstránených pripomienok: 		

Rezort	Pripomienka	Typ	Vyh.	Spôsob vyhodnotenia	Poznámka	
Úrad vlády SR:						
Úrad vlády SR – Odbor hospodárskej politiky	Upraviť návrh uznesenia:
-	v časti A. slovo „schvaľuje“ nahradiť slovom „berie na vedomie“,
-	v časti B., bod B.2. a bod B.3. formulovať:
„B.2. rokovať so zdravotnými poisťovňami o  optimalizácii siete lôžkových zariadení“, 
„B.3. pripraviť individuálne projekty na prevod vybraných lôžkových         zdravotníckych zariadení na zariadenia sociálnych služieb v  spolupráci s  predsedami samosprávnych krajov, zástupcami miest a obcí  a zástupcami zamestnávateľov“, do 31. októbra 2007
-	časť C. a bod C.1. vypustiť.
-	doplniť Doložku finančných, ekonomických, environmentálnych vplyvov a vplyvov na zamestnanosť a podnikateľské prostredie. 	O

O

O
O	A

A

N
A	Pripomienka zapracovaná.

Pripomienka zapracovaná.

Pripomienka neodôvodnená.
Materiál bol doplnený o Doložku finančných, ekonomických, environmentálnych vplyvov a vplyvov na zamestnanosť.  		
Úrad vlády SR – Odbor vládnej agendy	         Podľa Metodického pokynu na prípravu a predkladanie materiálov na rokovanie vlády SR (2.3.,(2)) každá časť materiálu musí byť v samostatnom súbore a potrebné je uvádzať presný dátum vyhotovenia materiálu (2.2.1,(1),8. zar.).

I.	Obal:
„Bratislava, apríl 2007“ nahradiť „Bratislava (konkrétny deň) apríl 2007“

II.	Uznesenie:
str. 1, B.1, 1. r.: „Nariadenia“ nahradiť „nariadenia“ – aj vo všetkých ďalších prípadoch a gramatických pádoch

III.	Predkladacia správa:
ods. 4, 1. r.: „navýšenia“ nahradiť „zväčšenia“
            5. r.: „Operačným“ nahradiť „operačným“
                    „zdravotníctvo“ nahradiť „Zdravotníctvo“

IV.	Materiál:
str. 2, 1. r.: „a.s.“ nahradiť „a. s.“
          ods. 3, 2. r.: „Smernice“ nahradiť „smernice“
          ods.4, 1. r.: „nakoľko“ nahradiť „keďže“
                     4. r.: „5 ročnú“ nahradiť „5-ročnú“
          ods. 6, 1. r.: „navýšenia“ nahradiť „zväčšenia“
                      5. r.: „operačným“ nahradiť „operačným“
                              „zdravotníctvo“ nahradiť „Zdravotníctvo“
str. 3, ods. 1, 2. r.: medzi slovami „žiadnemu, štatisticky“ vynechať čiarku
                     3. r.: „viď“ nahradiť „pozri“ – aj vo všetkých ďalších prípadoch
          ods. 2, 5. r.: „priemerná doba“ nahradiť „priemerný čas“
          ods. 3, 7. r.: „vsokošpecializovaných“ nahradiť „vysokošpecializovaných“
          ods. 4, 2. r.: „reprofilizácie“ nahradiť „reprofilácie“ – aj vo všetkých ďalších prípadoch a gramatických pádoch
                      3. r.: „reprofilizovať“ nahradiť „reprofilovať“   
                      7. r.: „paliatívne) suplujú“ nahradiť „paliatívne), suplujú“
          ods. 6, 1. r.: „navýšenia“ nahradiť „zvýšenia“ – aj vo všetkých ďalších prípadoch a
                              gramatických pádoch
                      2. r.: „Bratislavy) tak“ nahradiť „Bratislavy), tak“
str. 4, ods. 1, 3. r.: medzi slová „starostlivosti ako“ vložiť čiarku
          ods. 2, 2. r.: za „2007“ vložiť čiarku
                     5. r.: medzi slová „dôvodov prevádzkovať“ vložiť čiarku
          ods. 3, 2. r.: „Nakoľko“ nahradiť „Keďže“
          ods. 5, 1. r.: medzi slovami „údajov, týkajúcich“ vynechať čiarku
          ods. 7, 4. r.: „2-3“ nahradiť „2 – 3“
                     5. r.: medzi slovami „prienikov, tak“ vynechať čiarku
                     6. r.: „reprofilizované“ nahradiť „reprofilované“ – aj vo všetkých ďalších 
                             prípadoch a gramatických pádoch
str. 5, ods. 3, 6. r.: „rdotknutých“ nahradiť „dotknutých“
          ods. 4, 2. r.: „Z.z.“ nahradiť „Z. z.“

Komuniké – chýba. Podľa Metodického pokynu na prípravu a predkladanie materiálov na rokovanie vlády SR (2., 2.1.(1)) je povinnou časťou materiálu.	O

O

	A

A

	Pripomienky zapracované. 

Materiál doplnený o komuniké.		
Ministerstvo školstva SR	Nemá pripomienky	  				
Ministerstvo životného prostredia SR	Nemá pripomienky
					
Ministerstvo výstavby  a regionálneho rozvoja SR	MVRR SR upozorňuje pri rušení, príp. privatizácii zdravotníckych zariadení na fakt, že niektoré zariadenia čerpali v minulosti peniaze zo štrukturálnych fondov. V takomto prípade by bolo nutné čerpané peniaze vrátiť.
Vo všeobecnosti odporúčame v materiáli nahradiť cudzie slová „benefit“ a „exodus“ slovenskými slovami a skratku „EU“ písať s dĺžňom.
	O

O	A

A	Bude zohľadnené pri príprave individuálnych projektov.

Zmenené v materiáli.		
Ministerstvo vnútra SR
	Javilo by sa však ako vhodné doplniť materiál o ukazovatele chorobnosti v regionálnom členení, aby bola zohľadnená potreba lôžok k miere chorobnosti obyvateľstva. Predpokladáme, že chorobnosť súvisí s nepriaznivou sociálno – ekonomickou situáciou v jednotlivých regiónoch Slovenska a je oproti obyvateľom EU 10 výrazne horšia, a preto je potrebné ju zohľadniť v normatívoch.	O	N	Vo výpočtoch potreby lôžkových kapacít ústavných zdravotníckych zariadení (príloha 2) bol faktor chorobnosti obyvateľstva zohľadnený. 		
Ministerstvo kultúry SR	 Nemá pripomienky		-				
Ministerstvo práce, sociálnych vecí a rodiny SR

	      1.V predposlednom odseku na str. 5 vo štvrtej vete žiadame vypustiť slová „riadené MPSVaR“.

       2. V predposlednom odseku na str. 5 v piatej vete žiadame slová „sociálnych lôžok“ nahradiť slovami „miest v zariadeniach sociálnych služieb“
   Odôvodnenie:
           Podľa záznamu z  pracovného stretnutia zástupcov MPSVR SR a MZ SR dňa 5. 4. 2007, ktorý obdržali i zástupcovia MZ SR, generálna riaditeľka SIA, PhDr. Mária Martonová uviedla, že najskôr sa musí prijať politické rozhodnutie ohľadne Regionálneho operačného programu MVRR SR a jeho gestorovania zo strany VÚC. MPSVR by vystupovalo len ako partnerský subjekt. Potom by z tohto operačného programu mohla byť financovaná aj rekonštrukcia zariadení sociálnych služieb.
	Z

Z

	A

A

	Upravené v texte materiálu. 

Upravené v texte materiálu. 

Ministerstvo pôdohospodárstva SR	V predkladacej správe ako aj v materiáli na str. 2 sa uvádza, že v súvislosti s prípravou nového Zákonníka práce sa predpokladá zrušenie pracovnej pohotovosti. V návrhu novely Zákonníka práce, ktorá je v súčasnosti v legislatívnom konaní, sa v § 96 s pracovnou pohotovosťou uvažuje. Navrhujeme text o pracovnej pohotovosti dať do súladu s návrhom novely Zákonníka práce.
	O	A	Upravené v texte predkladacej správy.		
Ministerstvo spravodlivosti SR  	 Nemá pripomienky					
Ministerstvo zahraničných vecí  SR	 Nemá pripomienky
					
Ministerstvo obrany SR	  V návrhu Uznesenia vlády Slovenskej republiky č. ...... zo dňa ....... k Správe    o stave optimalizácie siete zdravotníckych zariadení žiadam do bodu B. doplniť novú úlohu B.3, ktorá znie:
 
„ministrovi obrany SR 

B.3 Predložiť ministrovi zdravotníctva SR návrh úpravy verejnej minimálnej siete v pôsobnosti Ministerstva obrany Slovenskej republiky do 31. mája 2007.“
	
           Pôvodnú úlohu B.3 označiť ako B.4
 
            Odôvodnenie:
Cieľom našej pripomienky je dosiahnuť pri tvorbe návrhu nového nariadenia vlády Slovenskej republiky o verejnej minimálnej sieti v časti lôžka (v zmysle úlohy B.1 pripomienkovaného návrhu uznesenia vlády SR) také jeho znenie, ktoré bude zohľadňovať potreby ozbrojených síl Slovenskej republiky a tým sa vyhnúť prípadným rozporom v medzirezortnom pripomienkovom konaní k tomuto všeobecne záväznému právnemu predpisu.
	Z	A	Upravené v návrhu uznesenia vlády SR.		
Národná banka Slovenska	Je potrebné, aby materiál bol doplnený o vyčíslenie predpokladaného  finančného efektu s dopadom na verejné financie, ktorý sa očakáva v súvislosti s chystanými racionalizačnými opatreniami v rezorte zdravotníctva. 
	O	A	Materiál bol doplnený o Doložku finančných, ekonomických, environmentálnych vplyvov a vplyvov na zamestnanosť.  		
Generálna prokuratúra SR	Nemá pripomienky.					
Ministerstvo dopravy, pôšt a telekomunikácií	Nemá pripomienky.					
Sociálna poisťovňa	Nemá pripomienky.					
Úrad Banskobystrického samosprávneho kraja	k bodu B:
B.2	Do optimalizácie siete musia byť zainteresované VÚC, zdravotné poisťovne nemôžu byť sieťotvorcami.

k bodu C:
C.1	Skoordinovať s VÚC potreby a možné lokality (rušené nemocnice) s potrebou tzv. sociálnych lôžok v jednotlivých krajoch – kompetencie VÚC

Prakticky neexistuje nijaká sieť LZZ, ktorá by bola koordinovaná na úrovni krajov. Nedostatok financií je hlavne z dôvodu úniku verejných financií cez privatizované lukratívne zdravotné činnosti ( SVaLZ, RZS, hemodialýzy, atď. ), nekontrolovateľný tok financií v súkromných N. O., v zdravotných poisťovniach.
Hlavný problém spočíva v chaotickej sieti LZZ. Je nevyhnutné vytvoriť oficiálnu sieť lôžkových zdravotníckych zariadení cez úroveň MZ SR, VÚC, zdravotné poisťovne. Zdravotné poisťovne nemôžu samostatne navrhovať zrušenie konkrétnych nemocníc, sú inštitúciami spracujúcimi verejné financie daňových poplatníkov. Ich povinnosťou je zabezpečiť primerané financovanie, kontrolu využitia verejných financií na konkrétny účel. Sieťotvorba je úloha regiónov – VÚC a     MZ SR, ktoré musia zabezpečiť dostupnosť ambulantnej a lôžkovej zdravotnej starostlivosti.
Ďalší postup, t. j. reprofilizácia niektorých LZZ na sociálne zariadenia, hlavne typov DD a DSS je možná len po dohodách a rokovaniach s VÚC, nakoľko je to ich kompetencia.
	O

O	N

N	Materiál obsahuje a navrhuje pri reštrukturalizácii zariadení ústavnej zdravotnej starostlivosti spoluprácu s VÚC, mestami a obcami.  
Dtto.  		
Úrad Bratislavského samosprávneho kraja	K návrhu Správy o stave optimalizácie siete zdravotníckych zariadení, č. mat. 13787-1/2007, máme nasledujúce pripomienky:
1.	K úvodnej vete (str. 1): Hoci účelom vypracovania správy je predovšetkým riešenie finančného zabezpečenia trhu zdravotníckych služieb, táto skutočnosť nenašla vyjadrenie v úvodnej vete správy, preto navrhujeme úvodnú vetu v naznačenom smere doplniť, aby účel správy nezostával zastretý..
2.	K poslednému odseku na strane 1 a prvému odseku na strane 2: Konštatované zadlženie fakultných nemocníc a vysokošpecializovaných odborných ústavov (najmä ale konštatovanie o medziročnom raste zadlženia) naznačujú ohnisko problému, ktoré spočíva vo financovaní zdravotníckych služieb. Reprofilizácia malých nemocníc a zdravotníckych zariadení ohnisko problému neodstráni. Odporúčame preto hľadať účinnejšie nástroje riešenia cenových disproporcií zdravotníckych služieb, ktorý celkom logicky spočíva vo vysokej nákladovosti na vysokošpecializované zdravotnícke výkony, vrátane nedocenených nákladov na živú prácu.
3.	K druhej zarážke na strane 2: Zdieľame názor, že koncentrácia personálnych zdrojov do menšieho počtu zariadení môže zvýšiť odbornú úroveň personálnych zdrojov, ale len za podmienky, že súčasne dôjde k zodpovedajúcemu zníženiu počtu pacientov odkázaných na služby týchto personálnych zdrojov. Ak počet pacientov zostane nezmenený, alebo naopak, ešte vzrastie, koncentráciou personálnych zdrojov sa nedosiahne proklamovaný cieľ. Napokon rozptyl pracovných síl v dnešnej dobe vysokorozvinutých informačných technológií je v podstate jednou zo zanedbateľných podmienok odborného rastu pracovnej sily. Navrhujeme preto argument použitý v druhej zarážke na strane 2 zo správy vypustiť.
4.	K tretej zarážke na strane 2: Optimalizáciu siete zdravotníckych zariadení vykonávanú pod tlakom ekonomického nedostatku (nedostatku finančných zdrojov) nepovažujeme za zaručený nástroj stability systému s perspektívou jeho udržateľného rozvoja v dlhodobom horizonte, ale naopak, za slabinu celého navrhovaného systému. Za situácie hľadania optimalizácie finančných tokov do zdravotníctva redukovaním počtu nemocníc a zdravotníckych zariadení navrhujeme argument o účele uvedený v tejto zarážke vypustiť zo správy, lebo jeho dosiahnutie týmto spôsobom nie je reálne.
5.	K piatemu odseku na strane 3: Výsledky analýzy siete zdravotníckych zariadení pracovnej skupiny Ministerstva zdravotníctva, ktoré boli prerokované aj so zástupcami jednotlivých samosprávnych krajov, však v  III. etape boli čiastočne negované tým, že došlo k  rokovaniu medzi zástupcami zdravotných poisťovní a  Ministerstvom zdravotníctva SR. Z týchto rokovaní boli vylúčené samosprávne kraje a výsledky týchto rokovaní nie sú v súlade s výsledkami analýzy pracovnej skupiny MZ SR. Napriek tomu, že analýza poukázala a zhodne s ňou aj táto správa poukazuje na to, že v Bratislavskom kraji chýba 81 postelí, uvažuje sa o  zrušení niektorých zdravotníckych zariadení a  ďalšej redukcii, pričom sa vôbec nezohľadňujú špecifické potreby jednotlivých regiónov. Za takejto situácie nebude možné očakávať aktívne kroky Bratislavského samosprávneho kraja na redukcií zdravotníckych zariadení bez toho, aby tak súčasne nedošlo k porušeniu povinnosti uloženej samosprávnemu kraju ustanovením § 4 ods. 1 písm. i) zák. č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov.
6.	K predposlednému odseku na strane 5: Prevedenie hmotného majetku, z neho najmä nehnuteľnosti, z rezortu zdravotníctva do rezortu sociálnych vecí môže čiastočne znížiť tlak na verejné financie v rezorte zdravotníctva, ale všeobecne tento tlak neutlmí, pretože už v súčasnosti sú potreby rezortu sociálnych vecí finančne poddimenzované. Prenos finančnej záťaže na obyvateľstvo by mohol byť riešením, ale len za predpokladu dostatočnej kúpyschopnej sily relevantnej časti obyvateľstva. Poznatky Bratislavského samosprávneho kraja z praxe v tejto oblasti však skôr naznačujú opak.
7.	K prílohe 2: Podľa § 5 ods. 3 zák. č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov verejnú minimálnu sieť poskytovateľov zdravotnej starostlivosti ustanoví vláda nariadením. Príloha 2 však nie je o verejnej minimálnej sieti poskytovateľov, ale vôbec o verejnej sieti poskytovateľov, do ktorej sa dostane každý subjekt spĺňajúci podmienky ustanovenia § 6 ods. 1 označeného zákona. Ministerstvo zdravotníctva teda môže do verejnej siete poskytovateľov zasahovať len vo verejnom záujme s cieľom zabezpečiť verejnú minimálnu sieť poskytovateľov (minimálnu ako najnižšiu možnú hranicu poskytovateľov), ale nie do verejnej siete poskytovateľov ako takej, hoci je rozsiahlejšia, ako len minimálna. Preto príloha 2 je pre potreby racionalizácie verejnej siete poskytovateľov neakceptovateľná, keďže v ňom obsiahnutým návrhom ministerstvo prekročilo rámec kompetencií daných mu zákonom.
8. Záverom všeobecne k správe: Úvaha o šetrení finančných zdrojov v zdravotníctve  tým, že dôjde k zrušeniu malých a stredných nemocníc, v  ktorých je približne 40% pacientov ošetrených bez potreby prekladu do zariadení s vyššou úrovňou, je nesprávna. Navýšenie finančných prostriedkov fakultným nemocniciam a iným odborným zariadeniam, ktorých náklady na poskytnutie zdravotnej starostlivosti l pacientovi sú vyššie ako v malých a stredných nemocniciach (bez ohľadu na diagnózu), znamená, že v skutočnosti bude za rovnaký objem finančných prostriedkov poskytnutá zdravotná starostlivosť menšiemu počtu pacientov. Ani úvaha o tom, že 40% pacientov bolo ošetrovaných v zariadeniach, ktorého náklady sú nižšie a  60 % bolo preložených do fakultných a špecializovaných nemocníc, nie relevantná. Týchto 60%  si vyžadovalo nižšie náklady na hospitalizáciu v malých nemocniciach a  hospitalizácia vo vyšších zariadeniach by bola kratšia.

O

O

O

O

O

O

O

O	

A

N

A

N

N

N

N

N

	

Zapracované v texte materiálu. 

Pripomienka je všeobecne formulovaná, nie je možné zapracovať do materiálu.

Upravené v texte materiálu.

Pripomienka je názorom; v tomto prípade o zadefinovanie potreby čo je potrebné zabezpečiť v procese  reštrukturalizácie.

Všetky kroky týkajúce sa reštrukturalizácie siete ZZ budú rokované s VÚC, mestami a obcami (viď návrh uznesenia vlády SR). 

Pripomienka je konštatujúca a všeobecne formulovaná, nie je možné zapracovať do materiálu.

MZ SR stanovuje nariadením vlády verejnú minimálnu sieť poskytovateľov ZS. Príloha 2 je pracovným materiálom, kde je vypočítaný návrh verejnej (optimálnej) siete poskytovateľov ZS. 

Pripomienka je konštatujúca a všeobecne formulovaná, nie je možné zapracovať do materiálu.
		
Úrad Košického  samosprávneho kraja	1.  Komisia považuje navrhovanú redukciu o 1272 lôžok v Košickom kraji za nereálnu, ktorá by mohla ohroziť samotnú dostupnosť ústavnej zdravotnej starostlivosti. 
2.	Komisia považuje všetky štyri zdravotnícke zariadenia v pôsobnosti Košického samosprávneho kraja (NsP Spišská Nová Ves, a.s., NsP Trebišov, a.s., NsP sv. Barbory Rožňava, a.s., NsP Š. Kukuru Michalovce, n.o.) za nevyhnutné zachovať z hľadiska dostupnosti zdravotnej starostlivosti. 
3.	Komisia by požadovala od Ministerstva zdravotníctva SR, aby bol poskytnutý zoznam deviatich nemocníc, ktoré by mali byť vyradené zo siete poskytovateľov ústavnej zdravotnej starostlivosti. 
4.	Komisia žiada Ministerstvo zdravotníctva SR o kritériá, na základe ktorých boli zdravotnícke zariadenia vybrané na vyradenie zo siete poskytovateľov ústavnej zdravotnej starostlivosti.
	O

O

O

O
	N

N

N

N	Pripomienka nie je odôvodnená.  

Materiál neobsahuje informáciu o uvedených zdravotníckych zariadeniach.

Tento zoznam nie je t.č. verejný.

Kritériá sú uvedené na str. 4 materiálu. 		
Úrad Žilinského  samosprávneho kraja	V správe Ministerstva zdravotníctva SR sa uvádzajú údaje WHO, o priemeroch akútnych postelí na 1000 obyvateľov v štátoch Európskej únie a na Slovensku. V prílohe zasielame uvedené údaje zdravotníckych zariadení v zriaďovateľskej pôsobnosti ŽSK, ktoré sú hlboko pod normou Slovenskej republiky ako aj Európskej únie!
Z uvedených dôvodov  ďalšia redukcia, či rušenie oddelení v  zdravotníckych zariadeniach v pôsobnosti ŽSK  ohrozuje dostupnosť poskytovanej zdravotnej starostlivosti a návrhy považujeme za likvidačné a neodborné.
	O	N	Pripomienka je konštatujúca, nie je možné zapracovať do materiálu.
		
Všeobecná zdravotná poisťovňa	•	Strana 2  
- prvý odsek posledný riadok slová „zdravotnícky pracovníci“ nahradiť slovami „zdravotnícki pracovníci“ 
- štvrtý odsek prvá odrážka slovo „poskytovanie“ nahradiť slovom „poskytovania“ 
- posledný odsek v prvom riadku za slovo...“ústavnej“ doplniť slovo „zdravotnej“
•	Strana 5 
- druhý odsek siedmy riadok slová „súkromný vlastníci“ nahradiť slovami „súkromní vlastníci“
- tretí odsek - v prvej vete na konci doplniť slová „v znení nariadenia vlády SR č. 422/2006 Z. z. .	O	A	Zapracované v texte materiálu.		
Apollo ZP a.s.	K časti „Proces riešenia“ podčasti „v tretej etape“.

1. Zásadne nesúhlasíme s tvrdením predkladateľa v prvom odseku v znení „Zoznam týchto zariadení je vytvorený na základe geografickej dostupnosti/nahraditeľnosti...“.

Odôvodnenie: Toto tvrdenie považujeme za nejednoznačné vzhľadom na skutočnosť, že existujú funkčné štúdie geografickej dostupnosti/nahraditeľnosti, ktoré napr. v rámci minimálnej siete nepočítajú s fakultnými nemocnicami.

2. Zásadne nesúhlasíme s tvrdením predkladateľa v prvom odseku v znení „...kvality poskytovaných zdravotníckych služieb.“.

Odôvodnenie: Pojem kvalita  nie je v platných zdravotníckych právnych predpisoch definovaný (existuje len pojem systém kvality, ktorý sa postupne zavádza) a preto konštatujeme, že Vami predkladaná analýza sa opiera o tvrdenie vypracované na základe kvantitatívnych prvkov. 

3. Zásadne nesúhlasíme s tvrdením predkladateľa v prvom odseku v znení „...ktoré nie sú v prevažnej miere využiteľné pre liečbu akútnych stavov (analýza operačných stredísk záchrannej zdravotnej služby).“.

Odôvodnenie: Pojem „prevažná miera“ je nejednoznačný a zároveň upozorňujeme, že operačné strediská záchrannej zdravotnej služby nedisponujú všetkými údajmi o akútnych stavoch vzhľadom na to, že  existuje aj iný spôsob prepravy do nemocnice akým je preprava využitím záchrannej zdravotnej služby.

4.  Zásadne nesúhlasíme s tvrdením predkladateľa vo štvrtom odseku v znení „Tieto sa zhodli na prieniku 9 nemocníc, ktoré by mohli byť od 1.7.2007 využité iným spôsobom (ide o cca 10 % v objeme vyššie uvedených prostriedkov).“. 
Odôvodnenie: Štatutárny zástupca APOLLO zdravotnej poisťovne, a.s. nepodpísal žiadny   z materiálov preukazujúci súhlas s prienikom 9 nemocníc vhodných na reprofilizáciu. APOLLO zdravotná poisťovňa, a.s. má v súčasnosti uzatvorené zmluvy o poskytovaní a úhrade zdravotnej starostlivosti so všetkými „lôžkovými“ zariadeniami na dobu určitú od 1. apríla 2007 do 30. júna 2008 a vzhľadom na zákonom stanovené výpovedné dôvody (§ 7 ods. 11 a § 15 zákona č. 581/2004 Z . z.) nie je možné z hľadiska právnej istoty tieto zdravotnícke zariadenia vo Vami navrhovanom termíne reprofilizovať . 
Zároveň Vami deklarovaná suma by znamenala 70 miliónov Sk úspory ročne, čo považujeme za zanedbateľné. Naviac, Vami predložený argument sa opiera o nami  neoveriteľné prepočty, vzhľadom na to, že zoznam 36 nemocníc nebol, napriek žiadosti zo strany zdravotných poisťovní, daný  k dispozícii.  
APOLLO  zdravotná poisťovňa, a.s. požadovala na rokovaní k tejto problematike uskutočnenej dňa 3. apríla 2007 na Ministerstve zdravotníctva Slovenskej republiky stanovenie transparentných kritérií o ktoré by sa pri výbere zdravotníckych zariadení určených  na redukciu malo opierať (minimálne by však malo ísť o kritériá, ktorými sú najmä  personálne vybavenie, materiálno – technické vybavenie zdravotníckych zariadení) ktoré by mali byť upravené všeobecne záväzným právnym predpisov upravujúcim určujúce znaky všetkých druhov zdravotníckych zariadení. 

	Z

Z

Z

Z	N

A

N

N	Pri plánovaní potreby lôžkového fondu v SR bol zohľadnený aj faktor geografickej a časovej dostupnosti.

Zmenené v texte materiálu.

V „prevažnej miere“ zohľadňuje práve tie akútne stavy, ktoré sa do nemocnice dostanú inak ako ZZS. Analýza operačných stredísk ZZS potvrdila, že tieto zariadenia sú v porovnaní s ostatnými menej využité na riešenie akútnych stavov.

Prítomní sa zhodli (nie písomným potvrdením) na prieniku 9 nemocníc na rokovaní na MZ SR dňa 3. 4. 2007.  		
Európska ZP a.s.	1.	k návrhu na uznesenie vlády SR - body B.2 a B.3 patria do bodu C.
Odôvodnenie: zdravotné poisťovne sú samostatné právne subjekty. Minister zdravotníctva SR  je Valným zhromaždením ako jediný akcionár len vo Všeobecnej zdravotnej poisťovni. V B.3 – zdravotnícke zariadenia v pôsobnosti VÚC a obcí nie sú v pôsobnosti MZ SR ale sú majetkom obcí a VÚC. Uloženie tejto úlohy ministrovi nekorešponduje s textom na str. 4 v treťom odseku zhora.

2.	Na strane 2 je uvedené, že exodus najmä lekárov a sestier súvisí s nedostatočným odmeňovaním zdravotníckych profesionálov. Ak sa podarí navýšiť  platy potom už k exodusu nebude dochádzať? Disponuje MZSR korektnými a pravdivými analýzami o platoch zdravotníckych profesionálov a pravdivých dôvodoch odchodu zdravotníckych pracovníkov za prácou do zahraničia? Kto je v zdravotníctve „profesionál“? Z platných právnych predpisov poznáme len pojem „zdravotnícky pracovník“. 
Odôvodnenie: Správu považujeme za dôležitý materiál, ktorý by nemal obsahovať  vyjadrenia, ktoré by zároveň neboli podložené korektnými analýzami a treba používať pojmy, ktoré sú používané v právnom predpise.

3.	Na str. 2 Proces riešenia, v prvom odseku chýba zloženie pracovnej skupiny pre optimalizáciu siete poskytovateľov zdravotnej starostlivosti.
Odôvodnenie: Text materiálu musí byť konkrétny.

4.	Na strane 3 v druhom odseku je uvedené, že výpočet potreby kapacít ústavnej zdravotnej starostlivosti zohľadňoval normatívy počtu lôžok na počet obyvateľov používaných v EU, ........ . ďalej je odvolávka na analýzy pri ktorých sa prihliadalo na migráciu obyv. za ústavnou zdravotnou starostlivosťou.... V tejto časti chýba vyjadrenie, či sa prihliadalo aj na ekonomické prostredie regiónov a na poskytovanie služieb (napr. dopravná infraštruktúra), ktoré môžu ovplyvniť poskytovanie zdravotnej starostlivosti.
Odôvodnenie: Materiálu chýba pohľad zo strany príjemcu, t.j. pacienta.

5.	Na str. 4 sú  uvedené závery tretej etapy, ktoré vyznievajú len ako želanie, tvrdenia nie sú podložené solídnymi podkladmi, ktoré by mali súčasťou tejto Správy aby sa o nej mohlo vôbec rokovať. 

Pretože ide o materiál, ktorého súčasťou nie sú analýzy, z ktorých tento vychádzal, a EZP nemá zatiaľ vypracovanú vlastnú analýzu k predmetnej veci, k tvrdeniam v ňom uvedeným sa  nemôže zodpovedne konkrétnejšie  vyjadriť ako aj k tabuľkám, ktoré tvoria jeho Prílohu.	O

O

O

O

O

	N

N

A

N

N	Bod C obsahuje odporúčaciu úlohu pre samosprávne kraje, nie je vhodné spájať s obsahovo odlišnými úlohami B. 1 a B. 2 

Materiál nerieši prioritne problém  odchodu zdravotníckych pracovníkov za prácou do zahraničia.

Zapracované do materiálu. 

Pri výpočte normatívov sa prihliadalo na geografickú dostupnosť ZZ, kde spadá aj dopravná infraštruktúra.

Pripomienka je konštatujúca, nie je možné zapracovať do materiálu.
		
Dôvera ZP a.s.	1.	Časť „tretia etapa“, strana 4

Zásadne nesúhlasíme s tvrdením
„MZ SR preto v tretej etape rokovalo so zdravotnými poisťovňami, ktoré navrhli MZ SR na základe svojej analýzy zoznam 36 samostatných nemocníc alebo veľkých častí FN vhodných na reprofilizáciu.“ Dôvera zdravotná poisťovňa sa na vytváraní spomínaného zoznamu 36 samostatných nemocníc alebo veľkých častí FN nepodieľala, podľa informácii prezentovaných na stretnutí na MZ SR ohľadom optimalizácie siete išlo o zoznam vytvorený VšZP a SZP na základe ich vlastných analýz.

2.	Časť „tretia etapa“, strana 4

Zásadne nesúhlasíme s tvrdením
„Uvedený zoznam je v súčasnom období podrobovaný analýze všetkých zdravotných poisťovní. Tieto sa zhodli na prieniku 9 nemocníc, ktoré by mohli byť od 1.7.2007 využité iným spôsobom (ide o cca 10% v objeme vyššie uvedených prostriedkov.)“
 
Dôvera zdravotná poisťovňa a.s., 
-	vypracovala na základe vlastných údajov a kritérií svoju vlastnú analýzu lôžkových zariadení, poskytla tiež údaje pre obdobnú analýzu zrealizovanú na úrovni ZZP SR.  Prienik deviatich nemocníc je výsledkom porovnania analýzy pripravenej ZZP SR a zoznamu prezentovanom MZ SR počas neformálneho stretnutia. Zástupcovia Dôvery zdravotnej poisťovne a.s. na stretnutiach s MZ SR ohľadom optimalizácie upozornili, že každá zdravotná poisťovňa bude pri uzatváraní zmlúv postupovať individuálne, v súlade s vlastnou stratégiou nákupu a s ohľadom na potreby svojich poistencov a zákonné požiadavky
-	Dôvera zdravotná poisťovňa a.s. nepracovala, ani v súčasnosti nepracuje na analýze zoznamu 36 samostatných nemocníc predloženým zo strany MZ SR. Na stretnutiach  zdravotných poisťovní a MZ SR ohľadom optimalizácie siete, ktoré sa konali v dňoch 21.3.2007 a 3.4.2007 sa zástupcovia Dôvery zdravotnej poisťovne a.s. prezentovali názor, že optimalizácia siete by mala prebehnúť na základe analýzy založenej na  transparentných kritériách (ako napríklad personálne obsadenie, materiálno-technické vybavenie, medicínska náročnosť výkonov atď.) aplikovaných na štatistické údaje poskytnuté všetkými zdravotnými poisťovňami.	Z

Z

	ČA

ČA
	Prítomní sa zhodli (nie písomným potvrdením) na prieniku 9 nemocníc na rokovaní na MZ SR dňa 3. 4. 2007.  
Tvrdenie o 36 nemocniciach upravené v texte materiálu. 

Prítomní sa zhodli (nie písomným potvrdením) na prieniku 9 nemocníc na rokovaní na MZ SR dňa 3. 4. 2007.  V texte materiálu upravená veta „Uvedený zoznam je v súčasnom období podrobovaný analýze všetkých zdravotných poisťovní“.
		
Spoločná ZP a.s.	Nemá pripomienky.					
Združenie zdravotných poisťovní SR	A)  Základné princípy spolupráce pri redukcii siete zdravotníckych zariadení:
1.	Výber zariadení, ktorých sa redukcia dotkne opierať o transparentné kritériá
2.	Kritériami sú:
a)	personálne vybavenie 
b)	materiálno – technické vybavenie
c)	indikátory kvality a efektivity (IK podľa zákona a vlastné kritéria – hodnotenie ZP)
d)	dostupnosť  resp. substitúcia iným dostupným PZS
e)	pomer akútnych a chronických hospitalizácií
3.	Základnou jednotkou, ktorá sa posudzuje je oddelenie zdravotníckeho zariadenia
4.	Hodnotenie zdravotníckeho zariadenia ako takého, je zosumarizovaním hodnotení kritérií podľa bodu 2 vo vzťahu k jednotlivým oddeleniam (klinikám) zdravotníckeho zariadenia, (tzv. „vyskladanie oddelení“)

B)  Navrhovaný postup:
1.	Definovanie zdravotnej politiky v zmysle rozdelenia poskytovania zdravotnej starostlivosti medzi primárnu, sekundárnu a terciárnu sféru. Zvlášť definovať potrebu akútnych, chronických, psychiatrických a paliatívnych lôžok so zohľadnením demografického a zdravotného vývoja celoslovensky aj regionálne. 
2.	Definovanie „pevnej“ siete tzv. koncových nemocníc s určením, ktoré oddelenia v týchto nemocniciach patria do tejto „pevnej“ siete a definovanie vysokošpecializovaných zariadení tzv. národných centier (centier excelentnosti). 
3.	Vykonať opakovaný prepočet potreby jednotlivých typov lôžok podľa odborností so zohľadnením vyššie uvedeného a oproti predchádzajúcemu výpočtu so znížením váhy migrácie obyvateľov medzi krajmi.
4.	Vydanie aktualizovaného Nariadenia vlády o minimálnej verejnej sieti PZS-ÚZS, ktoré svojou podstatou zdravotným poisťovniam stanoví minimálny rámec pre uzatváranie zmlúv. „Pevná“ sieť v podstate nadefinuje  sieť PZS, ktorú zdravotné poisťovne musia „zazmluvniť“, všetky ostatné kapacity budú závisieť od potrieb poisťovne a plnenia kritérií – hodnotenia. 
5.	Definovanie minimálneho počtu výkonov ( definované operačné výkony), ktoré zdravotnícke zariadenie preukázateľne ( resp. vzťahuje sa to na osobu poskytovateľa, ktorý výkon vykonáva) vykonalo a preukazuje tým stupeň potrebných zručností pri poskytovaní týchto výkonov (v záujme bezpečnosti poskytovania zdravotnej starostlivosti - napr. minimálny počet vybraných operácií, minimálny počet pôrodov za rok,...)
6.	Definovanie rozsahu zdravotnej starostlivosti hradenej zo zdrojov verejného zdravotného poistenia, vrátane medicínskych a materiálno-technických štandardov pre jednotlivé výkony
7.	Spracovanie nového súboru dát – indikátory kvality za rok 2006 – aktualizácia. Každá zdravotná poisťovňa poskytne dáta za r. 2006, ktoré jej zasielali poskytovatelia (podľa štandardných dátových rozhraní) Tieto dáta sa spárujú s údajmi NCZI („hospital“). Použije sa metodika, s ktorou pracovalo ZZP SR s dátami za r. 2005.     
8.  Vypracovanie, v spolupráci so zástupcami poskytovateľov, zmysluplných indikátorov kvality pre rok 2007 a ich urýchlené zbieranie.
9.   Urýchlené vypracovanie zoznamu kódov výkonov a zavedenie povinnosti pre zdravotnícke zariadenia vykazovať tieto výkony u hospitalizovaných pacientov.
10. Stanovenie jednoznačných a transparentných kritérií, na základe ktorých sa zdravotná poisťovňa rozhodne neobjednať výkony na jednotlivých oddeleniach (klinikách) , prípadne neuzavrieť zmluvu so  zdravotníckym zariadením. Kritériá musia byť jasne nadefinované, vrátane „technologického realizačného postupu“. V súčasnosti zákon  stanovuje zdravotným poisťovniam v procese uzatvárania zmlúv zohľadniť poradie plnenia kritérií pre uzatváranie zmlúv, teda indikátory kvality a personálne a materiálno-technické zabezpečenie. Bolo by potrebné do zákona doplniť aj možnosť zohľadniť vlastné kritéria zdravotných poisťovní (včas zverejnené napr. na webe, na pobočkách atď.) 
     11.  Aktívne do spolupráce zapojiť MPSVaR (zákon o sociálnom   
            zdravotníctve).	

O	

N	

Pripomienka má doporučujúci charakter, navrhuje postup,  nie je možné zapracovať do materiálu.

		
Asociácia nemocníc Slovenska	Programové vyhlásenie Vlády SR uvádza, že Vláda SR prehodnotí počet Fakultných nemocníc z pohľadu zabezpečenia vyváženosti a komplexnosti služieb. Žiaľ v prípade Správy o stave optimalizácie siete zdravotníckych zariadení máme predložený materiál, ktorý  je nekomplexný a diskriminuje iba jednu skupinu poskytovateľov, t.j. všeobecné nemocnice. Autor si pritom neuvedomuje, že redukciou ( optimalizáciou ) určitého počtu nemocníc zaťaží systém poskytovania zdravotnej starostlivosti, systém predraží a v konečnom dôsledku významne zvýši aj finančnú záťaž sociálne slabšieho občana, hlavne v regiónoch s vysokou mierou nezamestnanosti cestovaním do vzdialenejších zariadení. Z tohto dôvodu bude dochádzať k odkladaniu návštev zdravotníckych zariadení, čím každý takýto stav opätovne predraží zdravotnú starostlivosť a celý systém poskytovania zdravotnej starostlivosti. Priamym dôkazom je napr. zrušenie NsP Želiezovce.  

            Z materiálu nevyplýva akou zákonnou normou by mali byť prevedené vybrané lôžkové zdravotnícke zariadenia na zariadenia sociálnych služieb, zároveň prezentuje množstvo nepresností z ktorých možno pripomenúť :
1.	početné súkromné zariadenia ktoré mapka neudáva  ( v Bratislave 15 nemocníc ),
2.	údaj o počte postelí 6,4 / 1 000 obyvateľov, len pre upresnenie akútnych posteli je 4,9/ 1 000 ),
3.	uvažuje o zrušení infekčných, pneumologických postelí, ktoré sa vo všeobecných nemocniciach zväčša nevyskytujú.

         Navrhovaná redukcia psychiatrických postelí zo súčasných 3 778 o 1 249 by znamenala vážne ohrozenie postupnosti ústavnej liečby psychiatrických pacientov a nepredvídateľné spoločenské riziko s fatálnymi dôsledkami. Navrhujeme reprofilizovať 400 psychiatrických postelí na zdravotno – sociálny typ zdravotnej starostlivosti.

         V časti Správa o stave optimalizácie v definícii problému sa píše o predimenzovanej sieti a nedobre využitých malých nemocniciach. Autor neuvádza na základe akých kritérií toto bolo vyhodnotené, preto s daným názorom nesúhlasíme. V definícii problému autor uvádza zadlžovanie koncových - Fakultných nemocníc v dôsledku neprimeraného a rozsiahleho systému nemocníc. S daným názorom nesúhlasíme, pretože z nášho pohľadu dôvodom zadlžovania FN nemocníc je zlé riadenie, odštátnenie lukratívnych častí Fakultných nemocníc do súkromnej sféry – (laboratória, CT a iné) a zbytočne vysoký počet Fakultných nemocníc na počet obyvateľov SR. Opätovne pripomíname PVV o potrebe prehodnotenia počtu Fakultných nemocníc.      

         V definícii problému sa uvádza, že až 40 % pacientov VŠZP je z vybraných skupín nemocníc prekladaných do FN nemocníc. Názor nemožno prezentovať ako objektívny, pretože nezodpovedá skutočnosti.   
         
         V Procese riešenia je navrhované, aby bol zachovaný regionálny prístup poskytovania zdravotnej starostlivosti, s čím súhlasíme a žiadame, aby v prípade realizácie znižovania lôžok jednotlivých krajov bolo zachované číslo znižovania bez zohľadnenia migrácie. 

         V Procese riešenia v tretej etape materiál uvádza, že na základe rokovania so zdravotnými poisťovňami bol vyhotovený zoznam 36 - tich samostatných nemocníc, alebo veľkých častí Fakultných nemocníc hodných na reprofilizáciu. S daným názorom nesúhlasíme a žiadame:
1.	o zverejnenie menného zoznamu týchto nemocníc, 
2.	o zabezpečenie dostupnosti poskytovania zdravotnej starostlivosti, keďže nemocnice, ktoré sú združené v ANS poskytujú až 65% lôžkovej zdravotnej starostlivosti na Slovensku  a táto reprofilizácia by sa mala týkať práve ich.

         V procese riešenia v tretej etape sa navrhuje v ďalšej časti reprofilizácia 9 – tich nemocníc už od 1.7.2007. S daným názorom nesúhlasíme a žiadame:
1.	o zverejnenie menného zoznamu nemocníc,
2.	na základe akých kritérií boli tieto nemocnice vybrané,
3.	o analytickú štúdiu s dôrazom, aký to bude mať dopad na občanov SR.
 
         Autori ďalej uvádzajú, že výsledkom procesu má byť zachovanie dostupnosti ambulantnej zdravotnej starostlivosti, ale neuvádzajú akým spôsobom bude zachovaná lôžková zdravotná starostlivosť. Cieľom je vytvoriť taký model, aby nedošlo k ohrozeniu zamestnanosti. Z pohľadu ANS predpokladáme, že dôjde jednoznačne k ohrozeniu zamestnanosti v daných regiónoch.

         Základným ekonomickým problémom financovania zdravotnej starostlivosti na Slovensku je neustály nárast pomeru výdavkov z celkového objemu finančných prostriedkov na lieky a zadlžovanie Fakultných nemocníc, ktoré sa v podstate hlavnou mierou podieľajú na „utápaní sa“ celého systému v dlhoch. Ďalšími dôležitými problémami sú neustály nárast špecializovaných ambulancií spoločných vyšetrovacích a liečebných zložiek a lekárni na Slovensku čím sa zbytočne zvyšujú finančné náklady v systéme zdravotnej starostlivosti, ale na druhej strane sa nezlepšuje jej kvalita. Totiž SVaLZ, lekárne, ŠAS nie sú tými zložkami, ktoré preberajú pacientov v kritických stavoch od poskytovateľov ZZS. Týchto pacientov preberajú do starostlivosti hlavne všeobecné nemocnice. Tento dnes už zjavný problém je plne zdokumentovaný poskytovateľmi ZZS a ešte ho zvýrazňuje neistota spôsobená Správou o stave optimalizácie siete zdravotníckych zariadení.  

         Asociácia nemocníc Slovenska nesúhlasí s predkladaným návrhom Optimalizácie siete zdravotníckych zariadení a odporúča materiál prepracovať tak, aby slúžil na zlepšenie poskytovania zdravotnej starostlivosti a nie na prehlbovanie pocitu neistoty pacientov a zdravotníckych pracovníkov. Našim cieľom nie je vytváranie neistoty, ale zvyšovanie kvality poskytovania zdravotnej starostlivosti pre nášho občana.	

O

O

O

O

	

N

A

ČA

ČA

	

Kritériá sú uvedené na str. 4 materiálu. Otázka zadlžovania zdravotníckych zariadení je v materiáli spomenutá okrajovo, nie je prioritnou v predkladanom materiáli.

Bude zohľadnené pri príprave individuálnych projektov.

Zoznam nie je t.č. verejný. Reštrukturalizácia siete ZZ garantuje dostupnosť poskytovateľov ZS, čo je vyjadrené aj v materiáli.

Zoznam nemocníc nie je t.č. verejný. Kritériá výberu zdravotníckych zariadení  sú uvedené na str. 4 materiálu. 

Slovenská komora zubných lekárov	1.	K návrhu na uznesenie vlády SR - body B.2 a B.3 patria do bodu C. Odôvodnenie: zdravotné poisťovne sú samostatné právne subjekty. Minister zdravotníctva SR  je Valným zhromaždením ako jediný akcionár len vo Všeobecnej zdravotnej poisťovni. V B.3 – zdravotnícke zariadenia v pôsobnosti VÚC a obcí nie sú v pôsobnosti MZ SR ale sú majetkom obcí a VÚC. Uloženie tejto úlohy ministrovi nekorešponduje s textom na str. 4 v treťom odseku zhora.

2.	Na strane 2 je uvedené, že exodus najmä lekárov a sestier súvisí s nedostatočným odmeňovaním zdravotníckych profesionálov. Ak sa podarí navýšiť  platy napr. o 30% potom už k exodusu nebude dochádzať? Disponuje MZSR korektnými a pravdivými analýzami o platoch zdravotníckych profesionálov a pravdivých dôvodoch odchodu zdravotníckych pracovníkov za prácou do zahraničia? Kto je v zdravotníctve „profesionál“? Z platných právnych predpisov poznáme len pojem „zdravotnícky pracovník“. Odôvodnenie: Správu považujeme za dôležitý materiál, ktorý by nemal obsahovať  vyjadrenia, ktoré by zároveň neboli podložené korektnými analýzami a treba používať pojmy, ktoré sú používané v právnom predpise.
3.	Na str. 2 Proces riešenia, v prvom odseku chýba zloženie pracovnej skupiny pre optimalizáciu siete poskytovateľov zdravotnej starostlivosti. Odôvodnenie: Text materiálu musí byť konkrétny.
4.	Na strane 3 v druhom odseku je uvedené, že výpočet potreby kapacít ústavnej zdravotnej starostlivosti zohľadňoval normatívy počtu lôžok na počet obyvateľov používaných v EU, ........  ďalej je odvolávka na analýzy pri ktorých sa prihliadalo na migráciu obyv. za ústavnou zdravotnou starostlivosťou.... V tejto časti chýba vyjadrenie, či sa prihliadalo aj na ekonomické prostredie regiónov a na poskytovanie služieb, ktoré môžu ovplyvniť poskytovanie zdravotnej starostlivosti. Odôvodnenie: Materiálu chýba pohľad zo strany príjemcu, t.j. pacienta.
5.	Na str. 4 sú  uvedené závery tretej etapy, ktoré vyznievajú len ako želanie, tvrdenia nie sú podložené solídnymi podkladmi, ktoré by mali  súčasťou tejto Správy aby sa o nej mohlo vôbec rokovať. 

Na základe uvedeného sa SKZL nemôže korektne vyjadriť ani k Prílohe č. 1 a 2 Správy, pretože nie je jasné, ako autori prišli k navrhovanému úbytku -10 pri maxilofaciálnej chirurgii a úbytku lôžok -48 pri stomatologickej chirurgii. 	Z

Z

Z

Z

Z

	N

N

A

N

N

	Bod C obsahuje odporúčaciu úlohu pre samosprávne kraje, nie je vhodné spájať s obsahovo odlišnými úlohami B. 1 a B. 2 

Materiál nerieši prioritne problém  odchodu zdravotníckych pracovníkov za prácou do zahraničia.

Zapracované do materiálu. 

Pri výpočte normatívov sa prihliadalo na geografickú dostupnosť ZZ, kde spadá aj dopravná infraštruktúra.

Pripomienka je konštatujúca, nie je možné zapracovať do materiálu.

Úrad pre dohľad nad zdravotnou starostlivosťou	Nemá pripomienky.